Dr Pepper is 'n tipe gaskoeldrank. Dit is in die 1880's geskep deur Charles Alderton, 'n apteker in Waco, Texas, en die eerste keer in omstreeks 1885 bedien. Dr Pepper is aanvanklik landswyd bemark in die Verenigde State in 1904, maar word tans wêreldwyd verkoop (Europa, Asië, Noord- en Suid-Amerika en Australië. In Nieu-Seeland en Suid Afrika is dit 'n invoerproduk). Variante van die drankie sluit Diet Dr Pepper in. In die 2000's het 'n aantal nuwe bykomende geure hul verskyning gemaak. Die naam "Dr Pepper" is die eerste keer in 1885 in die handel gebruik. Dit is in 1904 op nasionale vlak in die VSA bekendgestel tydens die Louisiana Purchase Exposition as 'n nuwe soort gaskoeldrank, met 23 verskillende geure. Die bekendstelling daarvan in 1885 het die bekendstelling van Coca-Cola met een jaar voorafgegaan. Dit is geskep deur Charles Alderton in Morrison's Old Corner Drug Store in Waco, Texas. Ten einde sy nuwe drankie te toets het hy dit eers aan die winkeleienaar, Wade Morrison, aangebied, wat dit ook na wense gevind het.